મુંબઈ પરના ત્રાસવાદી એટેકના માસ્ટર માઈન્ડ હાફિઝ સઈદના માથા માટે અમેરિકાએ ઈનામ જાહેર કર્યું હોવા છતાં તે પાકિસ્તાનમાં બિનધાસ્ત ફર્યા કરે છે. પાકિસ્તાન એના માટે કોઈ પગલાં લેતું નથી કે પગલાં લેવા માટે સમર્થ નથી. અમેરિકાએ જો કે ભારતની આ અંગેની ચિંતામાં સૂરમાં સૂર પુરાવ્યો ખરો. અમેરિકા પણ તેને ઈચ્છા થાય ત્યારે અથવા તો લોકલાજે વિશ્વને દેખાડવા પૂરતું પાકિસ્તાનનું કાંડું આમળે છે. તેની આર્થિક કે બીજી સહાય બંધ કરે છે. પોતાની ધરતી પર સક્રિય ત્રાસવાદી જૂથો સામે પાકિસ્તાન કોઈ પગલાં લેતું નહીં હોવાથી વૉશિંગ્ટને 30 કરોડ ડોલરની લશ્કરી સહાય રદ કરી, પરંતુ કૂતરાની પૂછડી વાંકી તે વાંકી જ. પાકિસ્તાન ક્યાં કોઈને ગાંઠે છે? પાકિસ્તાનના નવા વડા પ્રધાન ઈમરાન ખાન આમ તો સ્પોટર્સમેન છે. ત્રાસવાદની બાબતમાં ન્યાય તોળીને, માસ્ટર માઈન્ડોને પકડાવીને, ભારત સાથેની મૈત્રીને મજબૂત બનાવીને સ્પોર્ટમેન સ્પિરિટ બતાવે ત્યારે સાચું.